ร้องไห้หนักมาก HOTPOT งดจ่ายปันผล ปี 58 ขาดทุนเพิ่ม 74%
HOTPOT งดจ่ายปันผล ปี 58 ขาดทุนเพิ่ม 74% หลังรายได้จากการขายร่วง
26 ก.พ. 2559

บริษัท ฮอท พอท (มหาชน) หรือ HOTPOT รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีผลขาดทุนสุทธิ 94.99 ล้านบาท หรือขาดทุนสุทธิ 0.23 บาทต่อหุ้น ขาดทุนเพิ่มขึ้น 74.44% จากช่วงเดียวกันของปีก่อนที่มีผลขาดทุนสุทธิ 54.46 ล้านบาท หรือขาดทุนสุทธิ 0.13 บาทต่อหุ้น
โดยกำไรปี 58 ที่ลดลงเนื่องจาก บริษัทมีรายได้จากการขายที่ลดลง แม้ผลขาดทุนจากการปิดสาขาจะลดลง รวมทั้งค่าใช้จ่ายในการขายและบริหาร และต้นทุนทางการเงินที่ลดลง แต่ยังไม่สามารถชดเชยต่อการลดลงของรายได้จากการขาย เนื่องจากค่าใช้จ่ายบางส่วนเป็นค่าใช้จ่ายที่คงที่ ไม่ผันแปรตามยอดขาย รวมทั้งสัดส่วนของต้นทุนขายต่อรายได้จากการขายที่เพิ่มขึ้น จากการทำโปรโมชั่นส่วนลด
ขณะที่คณะกรรมการบริษัทมีมติวานนี้ (25 ก.พ.) ประกาศงดจ่ายปันผลงวดดำเนินงาน วันที่ 1 ม.ค.58 ถึงวันที่ 31 ธ.ค.58